KIRJALLINEN KYSYMYS E-1849/99 esittäjä(t): Karl von Wogau (PPE-DE) komissiolle. Harhaanjohtava mainonta Euroopan unionissa.



Virallinen lehti nro 203 E , 18/07/2000 s. 0066 - 0067



KIRJALLINEN KYSYMYS E-1849/99 esittäjä(t): Karl von Wogau (PPE-DE) komissiolle (13. lokakuuta 1999) Aihe: Harhaanjohtava mainonta Euroopan unionissa Tietääkö komissio, että yritykset kirjoittavat yhä useammin vanhuksille ilmoittaen onnenepelivoitoista, joita ei todellisuudessa kuitenkaan makseta koskaan? Vastauksen yhteydessä on tehtävä koetilaus. Koetilaus toimitetaan ja siitä peritään maksu. Tällaiset kirjeet tulevat usein Belgiasta, Alankomaista ja Itävallasta, mikä hankaloittaa asian selvittämistä oikeusteitse. Miten tällaisia menetelmiä voidaan komission mielestä torjua? Hallussani oleva kirje osoittaa, että toiminta on organisoitu Euroopan laajuisesti. Kirjeen postileima on Alankomaista, ja tapaukseen on osallistunut belgialainen autoliike sekä belgialainen postimyyntiliike. Kirjeen saaja asuu Saksassa. Yleensä lähetyksestä huolehtii saksalainen varastomyymälä. Siten saksalainen toimittaja voi käynnistää tarvittaessa oikeustoimia ostohinnan perimiseksi Saksassa. David Byrnen komission puolesta antama vastaus (30. marraskuuta 1999) Yksityisoikeudellisesti arvoisan parlamentin jäsenen ilmoittama toiminta voisi kuulua harhaanjohtavaa mainontaa koskevien jäsenvaltioiden lakien, asetusten ja hallinnollisten määräysten lähentämisestä 10. syyskuuta 1984 annetun neuvoston direktiivin 84/450/ETY(1) soveltamisalaan. Näin vaikuttaakin olevan tässä tapauksessa, koska voitosta ilmoitetaan myynninedistämisen yhteydessä. Kyseinen direktiivi on pantu täytäntöön kaikissa jäsenvaltioissa, joten kaikkia voimassa olevia kansallisia säännöksiä sovelletaan. On kiinnostavaa huomata, että joissakin jäsenvaltioissa säädetty seuraamus on yksinkertaisesti se, että kuluttaja saa ilman mitään ehtoja palkinnon, joka hänelle on luvattu. Rikoslain osalta sovelletaan vain kansallista lainsäädäntöä. Lisäksi on huomattava, että tulevaisuudessa kuluttajien etujen suojaamista tarkoittavista kieltokanteista 19. toukokuuta 1998 annetun Euroopan parlamentin ja neuvoston direktiivin 98/27/EY(2) hyväksymisen jälkeen jäsenvaltioilla on oikeus nimetä toimivaltaiset tuomioistuimet tai viranomaiset käsittelemään kanteita, jotka kuluttajien yhteisiä etuja edustavat organisaatiot tai kuluttajien yhteisten etujen suojaamisesta vastaavat julkiset riippumattomat elimet ovat nostaneet ja joilla pyritään kieltämään direktiivin liitteessä lueteltujen direktiivien säännösten rikkominen sovellettavassa lainsäädännössä, tämän kuitenkaan rajoittamatta kansainvälisen yksityisoikeuden soveltamista. Jäsenvaltioiden on pantava direktiivi täytäntöön 31. joulukuuta 2000 mennessä. Kuluttajat, jotka haluavat tehdä valituksen epärehtinä pidetystä kaupankäynnistä, voivat ottaa yhteyttä kansainväliseen markkinoinnin valvontaverkkoon IMSN:ään (International Marketing Supervision Network). IMSN on epävirallinen verkko, joka koostuu kaupankäyntiä koskevan lainsäädännön soveltamisesta vastaavista viranomaisista yli kahdestakymmenessä maassa, joista suurin osa on taloudellisen yhteistyön ja kehityksen järjestön OECD:n jäsenvaltioita. Verkon tehtävänä on jakaa tietoa rajatylittävästä kaupankäynnistä, jolla voi olla vaikutusta kuluttajan etuihin, ja tukea poliisi- ja oikeusviranomaisten kansainvälistä yhteistyötä. Vuonna 1999 IMSN:n eurooppalaisen jäsenet (eli kaikki jäsenvaltiot) loivat alajärjestön (IMSN-Europe), jossa komissio on mukana. Sitä edustaa terveys- ja kuluttaja-asioiden pääosasto. IMSN:n kaikkien jäsenvaltioiden yhteystiedot löytyvät seuraavasta osoitteesta: http://www.ari.net/imsn. (1) EYVL L 250, 19.9.1984. (2) EYVL L 166, 11.6.1998.